open-index/open-wikipedia-markdown huggingface dataset:
Bandelė

**Bandelė** (, ) – smulkusis pyrago kepinys, kuris gali būti su įvairiais priedais arba įdarais, o jo masė paprastai ne didesnė kaip 250 g. Pagal formą, bandelės yra apvalios ar pailgos formos, su plokščia apačia (kepimo puse). Lietuvių šnekamojoje kalboje bandelė kartais pavadinama *bulkute*, kuri yra neteiktina svetimybė.

## Sudėtinės dalys

Gaminamos iš įvairios rūšies miltų, pieno, mielių. Bandelių tešla praturtinama cukrumi ir sviestu, kartais kiaušiniais. Įdarams naudojamos uogienė, varškė, įmaišoma vaisių, riešutų, taip pat naudojama malta mėsa. Pagardinamos užliejant karamelės, užbarstant cukraus pudros, sezamo sėklų. Vartojamos atskirai, be to, tinkamos gaminti sumuštiniams, dešrainiams.

## Įvairovė

Bandelėms paruošti naudojami įvairūs miltai. Priklausomai nuo pagrindinės žaliavos kiekio miltų ar rupinių masėje, paprastai ne mažiau kaip 20 %, jos atitinkamai vadinamos:
* avižinė bandelė, 
* miežinė bandelė, 
* ryžių bandelė,
* kukurūzų bandelė,
* sorgų bandelė,
* grikinė bandelė,
* kvietinė bandelė.

Kitos bandelės: 
* speltų bandelė: kepama iš speltų produktų tešlos, 
* puskvietinė bandelė: kvietiniai miltai arba rupiniai sudaro ne mažiau kaip 50 % viso miltų arba rupinių kiekio.
* pusruginė bandelė: ruginiai miltai arba rupiniai sudaro ne mažiau kaip 50 % viso miltų arba rupinių kiekio,
* kvietruginė bandelė: kvietrugių produktai sudaro ne mažiau kaip 90 % viso miltų ar rupinių kiekio, 
* visų grūdo dalių bandelė: rugių ar kviečių visų grūdo dalių produktai arba rugių ir kviečių visų grūdo dalių produktų mišinys sudaro ne mažiau kaip 50 % viso grūdų produktų kiekio,
* kvietinė visų grūdo dalių bandelė: kviečių visų grūdo dalių produktai sudaro ne mažiau kaip 50 % viso kviečių produktų kiekio,
* rupi bandelė: kepama iš ruginių ar kvietinių rupinių arba jų mišinio, 
* įvairiagrūdė bandelė: kepama iš trijų ar daugiau rūšių grūdų, iš kurių bent vieni priklauso prie duoninių javų grūdų, kiekvienos rūšies grūdai turi sudaryti ne mažiau kaip 5 % viso grūdų produktų kiekio.

## Šaltiniai
Mikael Granlund

**Mikaelis Granlundas** () – Suomijos ledo ritulininkas, žaidžiantis Nešvilio „Predators“ klube, NHL lygoje. Rungtyniauja centro pozicijoje. Prieš NHL žaidė Oulun Kärpät ir Helsingin IFK klubuose Suomijoje, 2010 m. buvo pakviestas Minnesota Wild 10-uoju šaukimu. 2018 m. perėjo į Nešvilio „Predators“ komandą. Jaunesnysis brolis Markusas Granlundas atstovauja kitai NHL komandai – Vankuverio Canucks.

Atstovauja Suomijos rinktinę, tapo pasaulio čempionu 2011 m. Slovakijoje, 2014 m. Sočio žiemos olimpinėse žaidynėse laimėjo bronzos medalius.

## Karjera
*  Kärpät (2008)
*  HIFK (2009–2012)
*  Houston Aeros (2012–2013)
*  Minnesota Wild (2013–2019)
*  Nashville Predators (2019–)
Birjanis

**Birjanis** (*biryani, biriani, briyani*; , ) – tradicinis ryžių pagrindu gaminamas  Azijos šalių patiekalas, kilęs iš Indijos subkontinento. Tai vienas iš indiškos virtuvės patiekalų, mėgstamas visoje Indijoje, taip pat paplitęs Pakistane, Irane, Šri Lankoje, Tailande. Patiekalo pavadinimas kildinamas iš persų kalbos žodžio „*berya*“, reiškiančio „keptas“, kuomet viduramžių Indijos musulmonų bendruomenėse ši kalba buvo įprasta. Patiekalui paruošti reikia ilgagrūdžių ryžių *basmati*, mėsos (vištienos, ožkos, jautienos, krevečių, žuvies), daržovių arba kiaušinių.

Kaip ir kiti patiekalai, birjanis ruošiamas įvairiais būdais, priklausančiais tiek nuo kultūros, tiek nuo virtuvės šefo patirties. Dažniausiai tai užkeptų ryžių, sluoksniuotų su vištiena, aviena ar daržovėmis patiekalas. Patiekale naudojama daug indiškų prieskonių, o vištiena kepama savo sultyse. Paruoštas patiekalas panašus į plovą, bet birjanio sudėtyje yra daugiau padažų ir ilgiau troškinama su pagardais. Vietoj vištienos galima dėti ir avieną, ar avieną ir vištieną kartu. Vegetariškas birjanis gaminamas be mėsos, tik su daržovėmis ar jūrų gėrybėmis. Patiekalui pagardinti dedama įvairių prieskonių: gvazdikėlių, cinamono, lauro lapų, kalendros. Kartais naudojamas ir brangus prieskonis šafranas. Kai kuriose šalyse birjanis gardinamas ghi sviestu, riešutais, razinomis.

## Birjanis ir plovas

Kulinarijos žinovai įžvelgia skirtumų tarp birjanio ir plovo, arba pulao. Jei birjanis yra pagrindinis patiekalas valgio metu, tai pulao paprastai yra antrinis papildymas prie didesnio maisto. Birjanis ruošiamas mėsą ir ryžius apverdant atskirai, o po to juos sudedant sluoksniais tolesniam troškinimui. Pulao yra vieno puodo patiekalas: mėsa ir ryžiai verdami kartu, kol skystis absorbuojamas. Tačiau žinomi pulao receptai, kur ryžiai ir mėsa verdami atskirai, vėliau sumaišomi prieš paruošiant gatavą patiekalą. Birjaniui būdinga daugiau ir aštresnių prieskonių.


Bangladeshi Biryani.jpg|Birjanio patiekalas Bangladeše
Biriyani.jpg|Keralos valstijoje, Indija
Sindhi Biryani.JPG|Su vištiena, Šri Lankoje
Kyet Shar Soon biryani.jpg|*Danpauk* birjanis, Birmoje
Mutton briyani from Little India, Singapore - 20130719.jpg|Avienos birjanis, Singapūre
Mirchi ka salan and Dahi chutney.jpg|Priedai *mirchi ka salan* ir *dahi* čatnis prie birjanio, Haidarabade, Indija


## Šaltiniai
Malinis (Utenos r.)

**Malinis** – ežeras Lietuvoje, Utenos rajone, 10 km į šiaurės rytus nuo Sudeikių. Ežero ilgis iš pietvakarių į šiaurės rytus – 0,47 km, plotis – iki 0,24 km. Altitudė 132,8 m. Pietrytinis krantas aukštas, kiti žemi, vietomis pelkėti. Šiaurvakarinė ir pietrytinė pakrantės miškingos, kitur plyti pievos. Vakaruose išteka upeliukas link Šventosios upės intako Alaušos. Į rytus įsikūręs Bikūnų kaimas, į pietus – Čižiškių viensėdis.

## Šaltiniai
Malynas (ežeras)

**Malynas** – ežerėlis Lietuvoje, Utenos rajone, 5 km į šiaurę nuo Utenos, Vilūnų miške. Ežeras beveik apvalus, jo skersmuo ~ 0,09 km. Altitudė 144,5 m. Krantai žemi, ištisai apaugę medžiais, tik rytinis krantas aukštas. Ežerėlis nenutekantis, priklauso Vyžuonos intako Rašės baseinui. Į pietus nuo ežero įsikūręs Voverynės kaimas (sodų bendrija).

## Šaltiniai
Augustinas Gricius (1962)

**Augustinas Gricius** (g. 1962 m. Vilniuje) – Lietuvos režisierius.

## Biografija

1980 m. baigė Vilniaus 23-iąją vidurinę mokyklą, 1985 m. – Lietuvos valstybinę konservatoriją.

1985–1999 m. dirbo režisieriumi Lietuvos televizijoje, Baltijos televizijoje, 1999–2001 m. – UAB „Velkam“. Nuo 2002 m. LNK, BTV, Info TV ir LRT televizijos laidos „Dviračio šou“, „Dviračio žinios“ režisierius.

Nuo 2010 m. – Domino teatro režisierius.

## Šaltiniai
Mamutiškis

**Mamutiškis** – ežeras Lietuvoje, Utenos rajone, 2,5 km į šiaurės vakarus nuo Tauragnų, Tauragnų miške. Ežero ilgis iš pietvakarių į šiaurės rytus – 0,14 km, plotis – iki 0,1 km. Altitudė 183,7 m. Krantai žemi, plačiai užpelkėję – aplink ežerą plyti ~ 5 ha dydžio pelkė. Šiaurėje įteka upeliukas iš Politiškių ežero, pietvakariuose išteka Labės ežero intakas L-1 upelis (Tauragno ežero baseinas). Netoli ežero įsikūrę Tauragnų ir Nečioniškio kaimai.

## Šaltiniai
Pav bhadžis

**Pav bhadžis** (*Pav bhaji*, ) – indų greito maisto patiekalas, kilęs iš Maharaštros valstijos. Jį sudaro tirštas daržovių mišinio karis, patiekiamas su minkštomis bandelėmis. Pav bhajai siūlomi ir ant gatvės maisto prekystalių, ir tradicinėse užkandinėse Indijoje ir užsienyje.

## Istorija

Šis patiekalas žinomas nuo 1850-ųjų, kai Bombėjaus tekstilės gamyklų darbuotojai jį valgydavo per pietų pertraukas. Vėliau jis paplito ir tapo įprastas miesto restoranuose. Pav bhajis turi daug įvairių ingredientų ir garnyrų, bet iš esmės tai yra prieskoniais pagardintų daržovių mišinys tirštame padaže, paprastai paruošiamas ant plokščiadugnės keptuvės tavos ir patiekiamas su karštomis baltos duonos bandelėmis.

## Įvairovė
  
* Keptas pav bhadžis
* Pav bhadžis su grybais
* Pav bhadžis su saldaus pieno sūriu panyru
* Kolhapuro pav bhadžis su prieskonių mišiniu iš Kolhapuro
* Baltas pav bhadžis be garam masalos arba be raudonųjų pipirų miltelių
* Džain pav bhadžis be svogūnų ir česnakų, su kepamaisias bananais vietoje bulvių
 

## Šaltiniai
Mažasis Bradesėlis

**Mažasis Bradesėlis** – ežerėlis Lietuvoje, Utenos rajone, Sudeikių miestelio pietvakariniame pakraštyje. Ežerėlio ilgis iš šiaurės vakarų į pietryčius – 0,1 km, plotis – iki 0,03 km. Altitudė 147,8 m. Krantai žemi, ištisai apaugę medžiais ir krūmynais. Į rytus ir vakarus auga miškeliai, kitur plyti pievos. Rytuose įteka upelis iš Bradesėlio ežero, o pietryčiuose išteka link Bradeso ežero (Šventosios upės intako Bradesos baseinas). Pietinėje pakrantėje įsikūręs Bradesų viensėdis.

## Šaltiniai
Markevičiaus ežeras

**Markevičiaus ežeras** – ežeras Lietuvoje, Utenos rajone, 8,5 km į pietvakarius nuo Utenos. Ežero ilgis iš pietvakarių į šiaurės rytus – 0,13 km, plotis – iki 0,1 km. Altitudė 138,7 m. Rytinis krantas aukštokas, kiti žemesni, ištisai apaugę medžiais ir krūmynais. Pietinėje pakrantėje auga miškelis, kitose pakrantėse plyti pievos, dirbami laukai. Iš pietvakarių į šiaurės rytus ežerą prateka Utenaitės intakas U-2 upelis (Vyžuonos upės baseinas).

## Šaltiniai
Hydra (Toto albumas)

**„Hydra“** – antrasis amerikiečių roko grupės Toto albumas, išleistas 1979 m. spalio 1 d. Kaip ir pirmasis jų albumas, šis nebuvo vertinamas teigiamai, tiesą sakant netgi dar prasčiau, „Billboard Pop Albums“ sąraše užėmė tik 37-tą vietą. Vienintelė daina „99“ sugebėjo pasižymėti šiokia tokia sėkme, užimdama 26-tą vietą Billboard Hot 100 (JAV).

## Sėkmė
Kodėl šis albumas nebuvo tiek sėkmingas, kiek jų pirmasis debiutinis „Toto“, Allmusic teigia, kad grupė nesugebėjo išleisti kūrinių, kurie galėtų atitinkamai užtvirtinti ją muzikos pasaulyje ir būtų lengviau atpažįstama, išsiskirianti. Tie patys Allmusic taipogi spėjo, jog Toto grupės klausytojai nejautė dainoje „99“ jokio ryšio su filmu „THX 1138“, pagal kurį daina ir buvo kurta, mat dainos tekstai buvo neaiškūs, buvo sunku suprasti, ką norėta pasakyti, dėl ko ji nepajėgė tapti hitu. Kritikų vertinimai buvo įvairūs, Allmusic tik pridūrė, kad nors dainos ir buvo gerai sugrotos, pritrūko kokybės. 

## Dainų sąrašas

### Pirmoji pusė

# „Hydra“ – 7:31
# „St. George and the Dragon“ – 4:45
# „99“ – 5:16
# „Lorraine“ – 4:46

### Antroji pusė

# „All Us Boys“ – 5:03
# „Mama“ – 5:14
# „White Sister“ – 5:39
# „A Secret Love“ – 3:07

## Kūrėjų sąrašas

### Toto

* Bobby Kimball – pagrindiniai ir pritariamieji vokalai
* Steve Lukather – gitara, pagrindiniai ir pritariamieji vokalai
* Steve Porcaro – klavišiniai, elektronika
* David Paich – klavišiniai, pritariamieji ir pagrindiniai vokalai
* David Hungate – bosinė gitara, gitara
* Jeff Porcaro – būgnai, perkusiniai

### Papildomi atlikėjai

* Michael Boddicker – klavišiniai
* Roger Linn – sintezatorius
* Lenny Castro – perkusiniai
* Marty Paich – styginių aranžavimas

## Išnašos
Mekšrinis (Utenos r.)

**Mekšrinis** – ežeras Lietuvoje, Utenos rajone, 3 km į pietryčius nuo Saldutiškio, Paeisetės I miške. Ežero ilgis iš šiaurės vakarų į pietryčius – 0,42 km, plotis – iki 0,14 km. Altitudė 148,1 m. Rytinis krantas žemas ir pelkėtas, kiti krantai aukšti. Iš rytų į vakarus ežerą prateka A-2 upelis link čia pat telkšančio Aiseto ežero. Šalia įsikūrę Žiezdrelės ir Pajuodenės kaimai. Vakarine pakrante eina kelias .

## Šaltiniai
Ma Long

**Ma Long** (g. 1988 m. spalio 20 d.)  – Kinijos stalo tenisininkas, daugkartinis olimpinis ir pasaulio čempionas. 2010 m. sausį buvo pirmoji raketė pasaulyje.

## Medaliai
;Vienetai

;Dvejetai

;Komandos

## Nuorodos
* ITTF svetainėje
2019 m. pasaulio vandens sporto čempionatas

**2019 m. pasaulio vandens sporto čempionatas** – 18-asis geriausių pasaulio vandens sporto šakų sportininkų čempionatas, kuris vyko liepos 12 d. – liepos 28 d. Pietų Korėjos mieste Kvandžu.

## Medalininkai
### Šuoliai į vandenį

### Ekstremalūs šuoliai į vandenį

### Atviras vanduo

### Vandensvydis

### Dailusis plaukimas

### Plaukimas

## Olimpiniai kelialapiai
2019 m. čempionate taip pat bus išdalinti šie pakvietimai į 2020 m. vasaros olimpines žaidynes: 
* Vandensvydis: 2 vyrų komandos ir 1 moterų komanda
* Meninis plaukimas: 2 moterų komandos, 1 Afrikos moterų komanda, 1 Okeanijos moterų komanda, 1 Afrikos moterų duetas, 1 Okeanijos moterų duetas, 1 Azijos moterų duetas.
* Šuoliai į vandenį: po 3 poras visuose sinchroniniuose šuoliuose, po 12 šuolininkų visuose individualiuose šuoliuose.
* Plaukimas: po 10 vyrų ir moterų atviro vandens plaukimo rungtyse. Sportininkai taip pat gali vykdyti olimpinius A ir B normatyvus plaukimo baseine rungtyse.

## Lietuva čempionate
Lietuvai šiame čempionate atstovavo 10 sportininkų 3 rungtyse.

### Plaukimas
Lietuvai plaukime atstovavo 8 sportininkai.

;Vyrai

;Moterys

;Mišrios rungtys

### Dailusis plaukimas
Lietuvai čempionate atstovavo viena atstovė. Tai tapo Lietuvos debiutu pasaulio dailiojo plaukimo čempionatuose.

;Mišrios rungtys

### Šuoliai į vandenį
Lietuvai čempionate atstovavo viena atstovė.

;Moterys

## Nuorodos
* Oficiali svetainė 

## Šaltiniai
Pietų Korėjos gatvės maistas

**Pietų Korėjos gatvės maistas** – gatvės maisto tradicijos ir ypatumai Pietų Korėjos teritorijoje. Ši maisto kultūros sritis šalyje yra atsiradusi nuo XX a. antros pusės, suintensyvėjus urbanizacijai, ir yra išlikusi populiari iki šių dienų. Gatvėje maistas gaminamas dažniausiai mobiliose virtuvėse, kurios vakarais siūlo ir alkoholinius gėrimus, užkandžius.

## Istorija

Ši maisto kultūros sritis šalyje yra atsiradusi palyginti neseniai, suintensyvėjus urbanizacijai po Antrojo pasaulinio karo ir ypač Korėjos karo. Iki tol didelė dalis (apie 97 %) Korėjos gyventojų gyveno kaimuose ir valgė savo užaugintą ir namie pagamintą maistą. Po karo miestai sutraukė daug pabėgėlių, kūrėsi nauja darbininkų klasė, kuriai reikėjo pigaus ir lengvai prieinamo maisto. Tai paskatino gatvės maisto prekeivių atsiradimą, kurie pradėjo gaminti tiek adaptuotą tradicinį maistą, tiek improvizuodami kūrė naujus patiekalus.

## Prekeiviai

Su Korėjos gatvės maistu dažniausiai siejamos mobilios virtuvės, vadinamos *podžangmačia* (, pažodžiui – *dengtas vežimas*). Jie aplink save sukuria valgymui skirtą erdvę su staliukais, suolais, kėdėmis, o neretai ir pastatydami palapinę primenančią konstrukciją, apsaugančią nuo vėjo, lietaus, o žiemos metu sulaikančią šilumą. Šie vežimėliai atsirado didžiuosiuose miestuose po Korėjos karo pabaigos.

Vežimėliuose maistas gaminamas tiesiai prieš klientų akis, o valgiai šiais laikais dažniausiai patiekiami plastikiniuose induose. Kai kurie vežimėliai specializuojasi vakaro ar naktinėje prekyboje, todėl gali būti nematomi dienos metu ir atsirasti sutemus populiaresnėse žmonių susibūrimo vietose. Vakarinės prekybos metu *podžangmačia* pavirsta ir į barus: parduodamas tradicinis korėjietiškas alkoholinis gėrimas sodžiu, ryžių vynas makgoli, alus, užkandžiai.

Nepaisant pasikeitusios ekonominės situacijos ir šalies tapimo viena turtingiausių pasaulio valstybių, maisto vežimėliai yra išlikę populiarūs miestuose iki šių laikų. Nors miestų administracija norėdama gerinti įvaizdį ir keldama sanitarinius reikalavimus siekia mažinti gatvės maisto prekeivių skaičių, manoma, kad vien Seule jų yra apie keli tūkstančiai. Pagrindiniai jų klientai yra skubantys kompanijų darbuotojai, studentai, o taip pat ir turistai.

## Maistas

Korėjos gatvės maisto prekeiviai iš pradžių gamino supaprastintas tradicinių valgių variacijas, bet šiais laikais yra įtraukę ir užsienio patiekalų, kaip kad mėsainiai, dešrainiai ir pan.

* *Dokboki* () – pailgi trintų ryžių tešlos gabalėliai virti aštriame padaže. Papildomai gali būti pridedama daržovių, žuvies, mėsos.
* Žuvies vėrinukai ( arba ) – iš maltos žuvies tešlos suformuoti gabalėliai, suverti ant iešmelių ir virti sultinyje.
* *Gimbap* () – į ryžius ir jūržolę suvyniotas įvairių rūšių įdaras. Panašus į suši.
* *Sundė* () – kraujinės dešrelės su prieskoniais, dažnai valgomos su kitais patiekalais.
* *Dakoči* () – virš žarijų kepti ir su įvairiais padažais patiekiami vištienos gabaliukai.
* *Bondegi* () – garuose virtos šilkverpių lėliukės.
* *Džon* () – ryžių arba kviečių miltų blynai. Yra daug variacijų su įkeptais priedais.

## Šaltiniai
Wang Chuqin

**Wang Chuqin** (g. 2000 m. gegužės 11 d.)  – Kinijoje stalo tenisininkas, daugkartinis pasaulio čempionas.

## Biografija

2018 m. jaunimo vasaros olimpinėse žaidynėse kinas pelnė du aukso medalius vienetų ir mišrių komandų rungtyse. Tais pačiais metai vykusiame pasaulio čempionate pelnytas aukso medalis kartu su Kinijos nacionaline komanda.

2019 m. pasaulio stalo teniso čempionato vyrų dvejetų finale (poroje su Ma Long) 4-1 nugalėjo rumuno Ovidiu Ionescu ir ispano Álvaro Robles porą bei pelnė aukso medalius.

## Nuorodos
* ITTF svetainėje
Kiaušinių vafliai

**Kiaušinių vafliai**, arba **burbuliniai vafliai** (*gai daan jai*, 雞蛋仔) – vienas mėgiamiausių gatvės skanumynų Honkonge ir Makao. Šie vafliai taip vadinami dėl savo formos ir sudėties. Juos įprasta valgyti dar karštus, su uogomis, šviežiais vaisiais, kokosų ar šokolado užpilu, grietinėle, ledais ar kitas priedais, tinka kaip desertinis užkandis prie įvairių gėrimų. 

Kiaušinių vafliai Hongongo gatvės užkandžių šimtuke išlieka produktu Nr. 1. Gaminami iš paruoštos skystos tešlos, kuri tinkama ir greitam duonos iškepimui, gali būti mielinė, fermentuota, praturtinta daugeliu kiaušinių, sviestu ir cukrumi. Vafliai kepami dvipusėje suvožiamoje keptuvėje su burbulų formos įdubimais jos paviršiuose. Norint gauti geros kokybės vaflį, būtina išlieti tešlą ant įkaitintos keptuvės ir laiku ją uždaryti. Paties vaflio iškepimas ir paruošimas trunka apie 5 minutes. Gaunamas lengvas, traškus paviršiuje ir minkštas gilesniame sluoksnyje, aukso spalvos produktas. Viename vaflio lakšte suformuojami 20–35 burbulai.

## Istorija

Burbulinių vaflių atsiradimo istorija siekia 1950-uosius metus. Pasak vienos versijos, vienas kiaušinių pardavėjas nusprendė taip panaudoti gautą siuntą suskilusių ir prekybai nebetinkamų kiaušinių. Kiti įvardija sunkų pokario laiką, kai kiaušiniai būdavo deficitinė prekė, todėl neva buvo sugalvota juos praskiesti su kitais produktais ir kepti tokius vaflius, imituojančius kiaušinių skonį. Iš mažų burbulų sudarytas vaflis daug metų buvo pardavinėjamas Honkongo gatvėse kaip atskiras desertas, buvo pažymimas kaip svarbiausias ir populiariausias gatvės užkandis šiame mieste. 

Kiaušinių vafliai Honkonge išliko populiarūs dešimtmečius, išplito užsienyje. Ilgainiui pradėti gaminti netradicinių skonių vafliai, kepimui pasitelktos nebe ugnimi  kaitinamos, bet elektrinės keptuvės.

2017 m. vasaros sezoną Palangoje pasirodė pirmieji gatvėje gaminami ledai su burbuliniais vafliais, tapę geidžiamiausiu poilsiautojų desertu.

## Galerija


Egg Waffle again.JPG|Paruošti vafliai
Egg waffle - sarah stierch.jpg|Pakuotė su vafliais
HK Sheung Wan PMQ courtyard night stall More Eggette food Dec-2015 DSC.JPG|Kiaušinių vafliai
Eggette in Hong Kong 2.JPG|Kaitinama vaflinė ant tradicinės ugnies
HK Sheung Wan On Tai Street snack food product shop tool 雞蛋仔 eggette bubble waffle Kitchen tools Utensils Jan-2013.jpg|Vaflinės keptuvės
HK Sheung Wan PMQ courtyard night stall More Eggette Dec-2015 DSC.JPG|Vaflių prekyvietė Honkongo gatvėje


## Šaltiniai
Sentešas

**Sentešas** () – miestas pietryčių Vengrijoje, Dunojaus vidurupio lygumoje, Čongrade, 50 km į šiaurės rytus nuo Segedo, prie Tisos upės atšakos. Geležinkelių mazgas; plentai į Budapeštą, Segedą, Kečkemėtą. Vystoma tekstilės, siuvimo, maisto pramonė, geležinkelio riedmenų gamyba, dailieji amatai (krepšelių pynimas, keramika), turizmas. Sentešas yra kurortas: miesto apylinkėse trykšta 32 karštosios mineralinės versmės (temperatūra iki 78 °C). Veikia J. Kosti etnografijos ir tapybos muziejus, liuteronų ir stačiatikių bažnyčios, yra miesto rotušė.

## Istorija
Miesto apylinkėse aptiktas didelis skitų kapinynas. Istoriniuose šaltiniuose Sentešas minimas nuo 1332 m. Miesto teisės suteiktos 1730 m.

## Šaltiniai
Hodmezėvašarhėjus

**Hodmezėvašarhėjus** () – miestas pietryčių Vengrijoje, Dunojaus vidurupio lygumoje, Čongrade, į šiaurės rytus nuo Segedo, į rytus nuo Tisos upės. 

Vystoma metalo, medienos apdirbimo, mašinų, tiksliųjų prietaisų (tarp jų – svarstyklių), statybinės keramikos gamyba, chemijos, popieriaus, odos ir avalynės, siuvimo, maisto (malimo, vyno) pramonė, dailieji amatai (puodininkystė). Hodmezėvašarhėjaus apylinkėse trykšta šarminės karštosios versmės (temperatūra iki 42 °C). Yra porceliano muziejus, dvi evangelikų reformatų (1723 ir 1791–1799 m. statybos), stačiatikių (pastatyta XVIII a.) bažnyčios.

## Istorija
Miesto pavadinimas reiškia „bebrų lauko (prekybinis) miestelis“. Hodmezėvašarhėjus įkurtas XV a. sujungus keletą kaimų į prekybinį miestelį (minimas nuo 1437 m.).

XX a. pr. įrengta kanalų sistema leido plėtoti žemės ūkį.

## Miestų partnerystė

## Šaltiniai
Haidūbesermėnis

**Haidūbesermėnis** () – miestas rytų Vengrijoje, Dunojaus vidurupio lygumoje, Haidū Bihare, 20 km į šiaurės vakarus nuo Debreceno. Plentai į Debreceną, Miškolcą. Vystoma trikotažo, statybinių medžiagų, maisto pramonė, turizmas. Haidūbesermėnio apylinkėse trykšta karštosios versmės. Plėtojamas žemės ūkis. Yra krašto muziejus, XV a. protestantų bažnyčia.

## Istorija
Haidūbesermėnį XIII a. sunaikino mongolų antpuolis. XIII a. pab. – XIV a. gyvenvietė atkurta, 1325 m. gavo prekybinio miesto statusą. Haidūbesermėnis nuo XVI a. priklausė Batorams. Miesto haidukai pasižymėjo atkaklia kova prieš turkus. 1605 m. miestui suteikta savivalda. Nuo XVII a. plėtojosi kaip svarbus žemės ūkio centras. XIX a. pab. miesto augimą sąlygojo kelių plėtra.

Tarybinės Vengrijos metais smarkiai industrializuotas, bet XX a. pab. dauguma pramonės įmonių užsidarė.
 
## Šaltiniai
Mošonmadiarovaras

**Mošonmadiarovaras** () – miestas šiaurės vakarų Vengrijoje, Dėro-Mošono-Šoprono medėje, į pietryčius nuo Bratislavos, prie Austrijos ir Slovakijos sienų. Praeina Vienos–Dėro geležinkelis, Bratislavos–Budapešto automobilių greitkelis. Vystoma mašinų gamybos, metalo apdirbimo, chemijos, siuvimo, baldų, maisto (vyno) pramonė. Apylinkėse trykšta karštosios mineralinės versmės (su chloru, fluoru, jodu; 75 °C temperatūros). Veikia Hanšago muziejus, meno galerija.

Mošonmadiarovaras garsėja dantistų gausa ir yra svarbus odontologinio turizmo centras (į miestą dėl mažesnių kainų vyksta gydytis pacientai iš Vienos).

## Istorija
Mošonmadiarovaras įkurtas 1939 m., sujungus Mošono ir Madiarovaro gyvenvietes.

Mošono pavadinimas kildinamas iš slavų **Mъšьnъ* („samanotas; samanynė“), o Madiarovaras reiškia „madjarų (vengrų) pilis“.

## Šaltiniai
David Pastrňák

**Davidas Pastrnakas** (; g. 1996 m. gegužės 25 d.) – Čekijos ledo ritulininkas, žaidžiantis Bostono „Bruins“ klube, NHL lygoje. Rungtyniauja krašto puolėjo pozicijoje.

## Karjera
Pastrnakas karjerą pradėjo Allsvenskan klube Södertälje SK. 2014 m. NHL šaukimuose buvo pašauktas 25-uoju šaukimu, Bostono „Bruins“ klubo. Tais pačiais metais buvo paskolintas į Bruins rezervinę komandą (Providence Bruins).

Žaidė už Čekijos rinktinę 2016 ir 2018 m. pasaulio ledo ritulio čempionatuose.

## Klubai

*  Södertälje SK (2012–2014)
*  Boston Bruins (2014–)
*  Providence Bruins (2014–2015)
Viktor Orbán

**Viktoras Mihajus Orbanas** (*Viktor Mihály Orbán*; g. 1963 m. gegužės 31 d.) – Vengrijos politikas, šalies ministras pirmininkas (1998–2002 m. ir nuo 2010 m.), „Fidesz“ partijos vadovas.

## Biografija
Gimė agronomo ir logopedės šeimoje, augo kaimiškoje vietovėje Fejėro medėje. 1987 m. baigė teisės studijas Budapešto universitete, 1988–1989 m. Oksforde studijavo politinę filosofiją. 1988 m. su kitais įkūrė Jaunųjų demokratų sąjungą „Fidesz“ (nuo 1995 m. *Fidesz* – Vengrijos piliečių partija, nuo 2003 m. *Fidesz* – Vengrijos piliečių sąjunga).

Orbanas pagarsėjo 1989 m., kai perlaidojant Imrės Nadžio palaikus, pasakė viešą kalbą, kurioje reikalavo sovietinės armijos išvedimo ir laisvų rinkimų. 1990 m. išrinktas į Vengrijos parlamentą. Orbanui vadovaujant „Fidesz“, ši partija nutolo nuo liberalizmo ir perėmė konservatyvias krikščionių demokratų idėjas.

1998 m. rinkimuose Orbanas sudarė koaliciją su Vengrijos demokratų partija ir Nepriklausoma smulkiųjų ūkių partija, taip užsitikrino daugumą parlamente bei tapo ministru pirmininku. Šios kadencijos metu sustiprino ministro pirmininko įgaliojimus, centralizavo valdymo sistemą. Valdant V. Orbano vyriausybei, Vengrija 1999 m. tapo NATO nare, toliau derėjosi dėl narystės Europos Sąjungoje, glaudžiai bendradarbiavo su vadinamosios Višegrado grupės valstybėmis (su Slovakija santykiai atšalo kilus ginčui dėl vengrų tautinės mažumos Slovakijoje teisių). Vidaus politikoje buvo remiamas smulkusis ir vidutinis verslas, sumažėjo infliacija ir nedarbas, didėjo atlyginimai ir biudžeto deficitas. 

2002 ir 2006 m. rinkimuose „Fidesz“ nepavyko sudaryti parlamentinės daugumos, Orbanas buvo opozicijos lyderiu. Nuo 2002 m. Europos liaudies partijos pirmininko pavaduotojas.

2010 m. rinkimuose „Fidesz“ gavo daugiau nei pusę rinkėjų balsų. Partija išlaikė pirmaujančias vietas 2014 ir 2018 m. rinkimuose, todėl nuo 2010 m. Viktoras Orbanas yra šalies ministras pirmininkas. Šių kadencijų laikotarpiu jis toliau stiprino tradicines šeimos vertybes (didino paramą šeimoms, ypač daugiavaikėms), pasisakė už krikščionišką, tautų savivalda pagrįstą Europos Sąjungą.

2015 m. migrantų krizės metu Orbano vyriausybė kovojo su migrantų antplūdžiu ir naudojo griežtą antimigracinę retoriką. Politinių priešininkų, tarptautinių magnatų (tokių, kaip Džordžas Šorošas) ir Europos Sąjungos valdančiojo sluoksnio (Ž. K. Junkerio, A. Merkel, Ž. M. Barozo) kritikuotas dėl, jų teigimu, antieuropietiškos, autokratinės politikos. 2018 m. Džordžo Šorošo įsteigtas Vidurio Europos universitetas buvo sustabdytas ir turėjo išsikelti į Vieną.

Viktoras Orbanas yra kalvinistas, o jo žmona ir 4 vaikai – Romos katalikai. Orbanas yra didelis futbolo gerbėjas, pats jaunystėje buvęs futbolininku. Savo gimtųjų vietovių futbolo klubo „FC Felcsút“ savininkas.

2009 m. prezidentas Valdas Adamkus apdovanojo V. Orbaną Lietuvos didžiojo kunigaikščio Gedimino ordino Komandoro didžiuoju kryžiumi.

## Šaltiniai
Petr Mrázek

**Petras Mražekas** (; g. 1992 m. vasario 14 d.) – Čekijos ledo ritulininkas, žaidžiantis Karolinos „Hurricanes“ klube, NHL lygoje. Rungtyniauja vartininko pozicijoje.

## Karjera
Mražekas karjerą pradėjo HC Vitkovice klubo jaunimo komandoje 2008 m. 2008 m. vasarą Mrazekas persikėlė įŠiaurės Ameriką, kur prisijungė prie Ontarijo ledo ritulio lygos klubo Ottawa 67's trims sezonams.

2012-13 m. sezone Mrazek debiutavo NHL Detroito Red Wings komandoje, 2014-15 sezone jis tapo antruoju vartininku, po metų –pirmuoju. 2017-18 m. sezono viduryje jis buvo pakeistas į Filadelfijos Flyers, nors vėliau vasarą prisijungė prie Karolinos Hurricanes.

Žaidė už Čekijos komandą 2012 m. pasaulio ledo ritulio čempionate, laimėjo bronzos medalius. Tais pačiais metais jis žaidė U20 pasaulio čempionate, kur buvo išrinktas geriausiu turnyro vartininku.

## Klubai

* HC Vítkovice (2008)
* HC Vítkovice U20 (2008-2009)
* Ottawa 67's (2009-2012)
* Toledo Walleye (2012-2013)
* Grand Rapids Griffins (2012-)
* Detroit Red Wings (2013-2018)
* Philadelphia Flyers (2018)
* Carolina Hurricanes (2018-)
Drew Doughty

**Driu Dotis** (; g. 1989 m. gruodžio 8 d.) – Kanados ledo ritulininkas, žaidžiantis Los Andželo „Kings“ klube, NHL lygoje. Rungtyniauja gynėjo pozicijoje. 

## Karjera
Nuo 2005 m. žaidė Ontarijo ledo ritulio lygos Guelph Storm klube. 2008 m. NHL naujokų biržoje jis buvo pašauktas Los Andželo Kings antruoju šaukimu.

Debiutiniame sezone NHL jis įmušė 6 įvarčius ir atliko 21 rezultatyvų perdavimą. 2011-2012 m. ir 2013-14 m. sezonuose su „Kings“ laimėjo Stenlio taurę. 2015-16 m. sezono metu Dotis laimėjo „Norris“ trofėjų kaip geriausias NHL gynėjas.

Kartu Kanados ledo ritulio komanda laimėjo aukso medalius 2010 ir 2014 m. Olimpinėse žaidynėse, 2008, 2009, 2014 m. pasaulio čempionatuose.

## Klubai

*  Guelph Storm (2005–2008)
*  Los Angeles Kings (2008–)

## Šaltiniai
Steven Stamkos

**Styvenas Stemkosas** (; g. 1990 m. vasario 7 d.) – Kanados ledo ritulininkas, žaidžiantis Tampos Bėjaus „Lightning“ klube, NHL lygoje. Rungtyniauja centro pozicijoje. 

## Karjera
2008 m. NHL naujokų biržoje buvo pašauktas Tampos Bėjaus „Lightning“ klubo pirmuoju šaukimu. Stemkosas pasirašė sutartį su klubu 2008 m. liepos 29 d. 2008-09 m. sezono pradžioje Stemkosas buvo kritikuojamas, kad per aštuonerias rungtynes pelnė tik vieną įvartį, antroje pusėje jis per 20 rungtynių pelnė 19. Antrame sezone Stemkosas pasižymėjo puikiu žaidimu ir įmušė 51 įvartį ir kartu su Sidney Crosby laimėjo Morio Rasharo premiją kaip geriausias žaidėjas lygoje. Stemkosas yra trečias jauniausias NHL žaidėjas (po Veino Gretzkio ir Džimio Karsono), pasiekęs 50 įvarčių ribą. Šią premiją Stemkosas laimėjo ir 2012 m.

Sekantys sezonai buvo taip pat geri. 2014 m. Stemkosas tapo Tampos Bėjaus „Lightning“ kapitonu 2016 m. vasarą Stemkosas sutartį su „Lightning“ pratęsė dar aštuoniems sezonams.

## Klubai

*  Markham Waxers (2005-2006)
*  Sarnia Sting (2006-2008)
*  Tampa Bay Lightning (2008-)

## Statistika
Mattias Falck

**Mattias Falck** (g. 1991 m. rugsėjo 7 d. Karlskrunoje)  – Švedijos stalo tenisininkas, pasaulio čempionatų prizininkas. 2018 m. lapkritį buvo dvyliktoji raketė pasaulio reitinge.

## Biografija
2012 m. laimėjo savo pirmąjį medalį Europos čempionate - sidabrą vyrų dvejetų rungtyje poroje su Kristian Karlsson. 2016 m. vasaros olimpinėse žaidynėse dalyvavo komandinėje rungtyje. Kartu su Švedijos nacionaline rinktine sportininkas pateko į ketvirtfinalį, kuriame rezultatu 1-3 pralaimėta Pietų Korėjos rinktinei. 2018 m. pasaulio čempionate pelnytas bronzos medalis vyrų komandinėse varžybose. 2019 m. pasaulio čempionatų vienetų varžybų finale švedas 1-4 nusileido Kinijos atstovui Ma Long ir pelnė sidabro medalį.

## Nuorodos
* ITTF svetainėje
2019 m. pasaulio tekvondo čempionatas

**2019 m. [[pasaulio tekvondo čempionatas]]** – 24-ais pasaulio tekvondo čempionatas, kuris vyko Mančesteryje, Anglijoje.

## Rezultatai
### Vyrai

### Moterys

## Lietuvos dalyvavimas
Lietuvai čempionate atstovavo keturi sportininkai.

## Nuorodos
* Oficiali svetainė
Pasaulio tekvondo čempionatas

**Pasaulio tekvondo čempionatas** – kas dvejus metus vykstantis geriausių pasaulio tekvondo sportininkų čempionatas, kurį organizuoja Pasaulio tekvondo federacija. Nors pirmasis čempionatas įvyko 1973 m., bet moterys čempionate pradėjo varžytis tik nuo 1987 m.

## Čempionatai

## Medalių lentelė
: *Atnaujinta po 2022 m. čempionato*

## Nuorodos
* Oficiali WTF svetainė
Sun Yingsha

**Sun Jingša** (g. 2000 m. lapkričio 4 d.)  – Kinijos stalo tenisininkė, pasaulio čempionė. 2017 m. gruodį buvo septintoji raketė pasaulio reitinge.

## Biografija
2017 m. pasaulio jaunimo čempionė. 2019 m. pasaulio čempionato moterų dvejetų finale kartu su Wang Manyu nugalėjo japones Hina Hayata ir Mima Ito bei pelnė savo pirmąjį pasaulio čempionato aukso medalį.

2020 m. vasaros olimpinėse žaidynėse Kinijos atstovė iškovojo sidabrą moterų vienetų rungtyje ir auksą moterų komandinėse varžybose.

## Nuorodos
* ITTF svetainėje
Glass Houses

**„Glass Houses“** – septintasis studijinis amerikiečių atlikėjo Billy Joel albumas, išleistas 1980 m. kovo 10 d. Su šio albumo daina „It's Still Rock and Roll to Me“ Bilis sugebėjo pirmą kartą pasiekti 1-ą vietą Billboard's Pop Singles sąraše. Pats albumas Billboard 200 sąraše išbuvo šešias savaites, o pagal tą patį žurnalą, metų gale albumas pagal pardavimus užėmė 4-tą vietą. Amerikoje buvo parduota 7,1 milijonas šio albumo kopijų. Bilis netruko sulaukti pripažinimo ir iš Grammy, kuomet 1981 m. laimėjo apdovanojimą už geriausio roko vyriško vokalo pasirodymą, turint omeny šį albumą. Pasak muzikos kritiko Stephen Thomas Erlewine, šis albumas, priešingai nei ankstesnieji, turėjo aštresnį ir stipresnį skambesį, priskirtiną prie punk ir new wave muzikos. Apskritai, kritikai gana palankiai vertino „Glass Houses“.

## Dainų sąrašas
Visas dainas parašė Billy Joel.

### Pirmoji pusė

# „You May Be Right“ – 4:15
# „Sometimes a Fantasy“ – 3:40
# „Don't Ask Me Why“ – 2:59
# „It's Still Rock and Roll to Me“ – 2:57
# „All for Leyna“ – 4:15

### Antroji pusė

# „I Don't Want to Be Alone“ – 3:57
# „Sleeping with the Television On“ – 3:02
# „C'était Toi (You Were the One)“ – 3:25
# „Close to the Borderline“ – 3:47
# „Through the Long Night“ – 2:43
Naujasis Kamerūnas

**Naujasis Kamerūnas** () buvo centrinės Afrikos teritorija, kurią Prancūzija perdavė Vokietijai 1911 m.

1907 m. Pradėjęs dirbti Vokietijos Kamerūno gubernatorius Teodoras Zaicas pasisakė už Prancūzijos Kongo teritorijų įsigijimą. Vokiečiai norėjo užimti teritorijas į rytus nuo Kamerūno, ir pasiekti Kongo upę, kuri būtų tapusi pagrindiniu susisiekimo keliu.

Prancūzija ir Vokietija buvo priešininkai kovoje dėl Maroko. Po Agadyro krizės šios dvi valstybės susitarė derėtis 1911 m. O lapkričio 4 d. pasirašė Feso sutartį. Prancūzija sutiko perleisti dalį Prancūzijos Kongo Vokietijos naudai, mainais į tai, kad vokiečiai atsisakytų pretenzijų į Maroką. Vokiečiams teko teritorija šiaurės rytų Kamerūne tarp Logonės ir Šario upių. Kamerūno kolonija išaugo nuo 465 000 km² iki 760 000 km². Tuo metu Otas Gleimas buvo Kamerūno gubernatorius. Išplėstinė kolonija tapo žinoma kaip Didysis Kamerūnas.

Mainai sukėlė diskusijas Vokietijoje; oponentai teigė, kad naujos teritorijos nepatrauklios investicijoms, komerciniam naudojimui ar kitam pelnui gauti.

Pirmojo pasaulinio karo metu Prancūzija norėjo atgauti teritorijas. 1916 m. Prancūzija užėmė teritorijas po Vokietijos pajėgų pralaimėjimo Vakarų Afrikoje.

Prancūzija ėmė kontroliuoti Kamerūną turėdama Tautų lygos mandatą. Siena buvo tokia, kokia buvo 1911 m.

Naujasis Kamerūnas (*Neukamerun*) nustojo egzistuoti. Šiandien ši teritorija yra Čado, Centrinės Afrikos Respublikos, Kongo Respublikos ir Gabono dalis.

## Nuorodos
* DeLancey, Mark W., and DeLancey, Mark Dike (2000). *Historical Dictionary of the Republic of Cameroon* (3rd ed.). Lanham, Maryland: The Scarecrow Press. .
* Hoffmann, Florian (2007). *Okkupation und Militärverwaltung in Kamerun. Etablierung und Institutionalisierung des kolonialen Gewaltmonopols.* Göttingen: Cuvillier. 
* Neba, Aaron (1999). *Modern Geography of the Republic of Cameroon,* 3rd ed. Bamenda: Neba Publishers. .
* Ngoh, Victor Julius (1996). *History of Cameroon Since 1800.* Limbé: Presbook. .
* Map of the German Cameroons
Sidney Crosby

**Sidnis Krosbis** (; g. 1987 m. rugpjūčio 7 d.) – Kanados ledo ritulininkas, olimpietis. Žaidė Pitsbergo „Penguins“ klube, NHL lygoje. Rungtyniauja centro pozicijoje.

## Karjera

Pašauktas į NHL pirmuoju šaukimu Pitsbergo „Penguins“ klubo. Savo pirmajame sezone Krosbis pagerino daugybę debiutinio sezono rekordų, per 83 rungtynes pelnė 39 įvarčius ir 63 rezultatyvius perdavimus. Tais metais Krosbis užėmė antrąją vietą (po Aleksandro Ovečkino) geriausių NHL naujokų rinkimuose. Krosbis vėliau 8 kartus laimėjo geriausio žaidėjo trofėjų (2006, 2007, 2010, 2013, 2014, 2016, 2017, 2019), triskart su „Penguins“ – Stenlio taurę (2009, 2016, 2017), 8 kartus žaidė NHL visų žvaigždžių rungtynėse (2007, 2008, 2009, 2011, 2015, 2017, 2018, 2019).

Kartu su Kanados rinktine laimėjo 2010 ir 2014 m. olimpinių žaidynių, 2015 m. pasaulio čempionato aukso medalius.

## Statistika

## Šaltiniai
Ubangis Šaris

**Ubangis Šaris** () – buvusi Prancūzijos valda Afrikoje, Prancūzijos Pusiaujo Afrikos dalis. 1960 m. tapo nepriklausoma Centrinės Afrikos Respublika. 

Pavadinimas skirtas dėl per šalį tekančių Ubangio ir Šario upių pavadinimų. Ubangis Šaris buvo kolonizuotas 1903 m. kaip Prancūzijos Kongo dalis, 1958 m. buvo suteikta autonomija, 1960 m. rugpjūčio 13 d. šalis paskelbė nepriklausomybę ir tapo Centrinės Afrikos Respublika. 

## Istorija
Prancūzija pradėjo kurti savo valdas Centrinėje Afrikoje nuo 1889 m.

Aukštutinis Ubangis buvo įsteigtas 1891 m. gruodžio 9 d. kaip Prancūzijos Kongo dalis. 1903 m. gruodžio 29 d. teritorija buvo įkurta kaip atskira Ubangio Šaro kolonija. 1910 m. sausio 15 d. ši sritis buvo sujungta su Prancūzijos vidurio Kongu ir Gabonu kaip Prancūzijos Pusiaujo Afrikos kolonija, bet 1916 m. balandžio 12 d. Ubangis Šaris vėl buvo atskirtas. 1920 m. teritorija prie Čado ežero buvo prarasta.

Antrojo pasaulinio karo metu Ubangio Šario kolonija palaikė Viši režimą Prancūzijoje. 1958 m. gruodžio 1 d. buvo suteikta autonomija ir pavadinimas pakeistas į Centrinės Afrikos Respubliką ir 1960 m. rugpjūčio 13 d. paskelbta nepriklausomybė.
Britų Kamerūnas

**Britų Kamerūnas** () – buvęs Britų imperijos mandatas vakarų Afrikoje. 1961 m. paskelbus nepriklausomybę, Nigerija ir Kamerūnas tapo nepriklausomomis valstybėmis.

## Istorija
Per Pirmąjį pasaulinį karą, ši teritorija buvo okupuota britų, prancūzų ir belgų karių. 1922 m. Kamerūnas buvo pasidalintas ir britai gavo mažesnę, šiaurės rytų ir pietryčių teritoriją, likusi teritorija tapo valdoma Prancūzijos. Šis pasidalijimas beveik nusako dabartinę ribą tarp  Kamerūno ir Nigerijos.

1946 m. Tautų Sąjungai nustojus egzistuoti, mandato teritorijų buvo perklasifikuotos kaip JT  teritorijos. 1946 m. gruodžio 6 d. Jungtinės Tautos patvirtino, kad Britų Kamerūnas bus toliau valdomas Britanijos.

Prancūzijos Kamerūnui atgavus nepriklausomybę 1960 m. sausį, Britų Kamerūnas taip pat pradėjo siekti nepriklausomybės. 1961 m. vasarį šiaurinės sritys, kuriose vyravo musulmonai prisijungė prie Nigerijos, pietinės prie Kamerūno.
Ugandos protektoratas

**Ugandos protektoratas** () – buvęs Britų imperijos protektoratas, įkurtas 1894 m. kuomet Britų Rytų Afrikos kompanija perdavė Bugandos karalystę Britų imperijai. Ugandos protektoratas atitinka dabartinės Ugandos sienas. 

## Istorija
XIX a. pabaigoje Ugandoje pradėjo sklisti Britanijos ir Vokietijos įtaka. 1890 m. abidvi šalys pasirašė sutartį, kuria Uganda buvo paskirta Britanijai.

XIX a. devinto dešimtmečio viduryje Burangos karalystė buvo padalinta į keturias frakcijas: musulmonus, katalikus, protestantus ir vietinių religijų tikinčiuosius. Jos visos kovojo dėl valdžios. 1888 m. karalių Mvangą II išvijo musulmonai ir į sostą pasodino Kalemą. Protestantai ir katalikai susivienijo, sudarė sąjungą su Britų Rytų Afrikos kompanija ir sugrąžino Mvangą į sostą 1890 m.

Britų Rytų Afrikos kompanija pasiuntė Frederiką Lugardą jai atstovauti ir taikai Burangos karalystėje užtikrinti. 1891 m. Mvanga II pasirašė sutartį su kompanija, pagal kurią jo karalystė galėjjo tikėtis kompanijos apsaugos. Nugalėjus musulmonus tarp katalikų ir protestantų kilo pilietinis karas 1892 m. Britų Rytų Afrikos kompanija pasitraukė iš Burangos 1893 m. kovo 31 d. Alfredo Takerio vadovaujami misionieriai reikalavo britų vyriausybės įsikišimo, nes bijojo, kad pilietinis karas tęsis. Britų atstovas Ugandai Geraldas Portalas pasiūlė vietoj vieno vado genčiai paskirti du; protestantą ir kataliką. 1893 m. balandžio 19 d. Britų vyriausybė ir Ugandos vadai pasirašė sutartį, įgyvendinančią šį planą.

1894 m. buvo sudarytas Ugandos protektoratas, administraciniu centru tapo Entebės miestas. Britai palaipsniui iki 1914 m. pajungė visas vietines karalystes, kol buvo sudaryta teritorija, kuri atitinka dabartinius Ugandos kontūrus.

Britanija įvedė netiesioginio valdymo sistemą, karalystes pavertė autonominėmis provincijomis. Apie 1900 m. į šalį atvyko  darbininkų iš Indijos, jie tiesė kelius ir geležinkelius, kai kurie vėliau liko gyventi Ugandoje. Plėtojosi vilnos gamyba, buvo auginama kava. 

XX a. 4 deš. steigėsi savivaldos reikalaujančios politinės organizacijos. 1960 m. Ugandos liaudies kongreso partija pareikalavo suteikti nepriklausomybę. 1962 m. spalio 9 d. Uganda paskelbta nepriklausoma federacine respublika.
## Išnašos
2019 m. Pasaulio lengvosios atletikos čempionatas

**2019 m. [[Pasaulio lengvosios atletikos čempionatas]]** – 17-as tarptautinis lengvosios atletikos čempionatas, kuris vyko Kataro sostinėje Dohoje, 2019 m. rugsėjo 27 d. – spalio 6 d.

## Miestai kandidatai

2014 m. lapkričio 11 d. Monake susirinkę Tarptautinės lengvosios atletikos federacijos (IAAF) valdybos nariai rinkosi iš trijų kandidatų – Barselona, Doha ir Judžinas. Galiausiai nuspręsta čempionatą pirmą kartą surengti Kataro mieste Dohoje.

## Medalininkai
### Vyrai
#### Bėgimas ir ėjimas

#### Technikos rungtys

#### Daugiakovės

### Moterys
#### Bėgimas ir ėjimas

#### Technikos rungtys

#### Daugiakovės

### Mišrios rungtys

## Nuorodos
*Oficiali čempionato svetainė

## Išnašos
2019 m. pasaulio badmintono čempionatas

**2019 m. pasaulio badmintono čempionatas** – 25-asis geriausių pasaulio badmintono čempionatas, kuris vyko rugpjūčio 19 d. – rugpjūčio 25 d. Šveicarijos mieste Bazelyje.

Dėl teisės rengti čempionatą varžėsi Bazelis ir Japonijos sostinė Tokijas. 2017 m. kovą paskelbta jog čempionato rengimas patikėtas Šveicarijos miestui.

## Medalininkai

## Medalių lentelė

## Nuorodos
* Oficiali svetainė
Giulia Michelini

**Džiulija Mikelini** (, g. 1985 m. birželio 2 d. Romoje) – italų televizijos ir kino aktorė.

## Filmografija
### Kinas
* Ricordati di me (2003)
* La ragazza del lago (2007)
* Cado dalle nubi (2009)
* Il grande sogno (2009)
* Immaturi (2011)
* Febbre da fieno (2011)
* Cavalli (2011)
* I calcianti (2012)
* Outing - Fidanzati per sbaglio (2012)
* Allacciate le cinture (2014)
* Ar esi buvusi Mėnulyje? (2015)
* Aš grįšiu į praeitį ir pakeisiu savo gyvenimą (2015)
* Pecore in erba (2015)
* Dove non ho mai abitato (2017)
* A casa tutti bene (2018)
* Io c'è (2018)
* Nevermind (2018)

### Televizija
* Distretto di polizia 3-5 (2002-2005, serialas)
* Paolo Borsellino (2004, miniserialas)
* R.I.S. - Delitti imperfetti 1-4 (2005-2008, serialas)
* Vientos de agua (2006, serialas)
* Il vizio dell'amore (2006, serialas, 1 epizodas)
* Aldo Moro - Il presidente (2008, miniserialas)
* La scelta di Laura (2009, miniserialas)
* Squadra antimafia 1-8 (2009-2015, 2016, serialas)
* I soliti idioti (2009, serialas )
* Gli anni spezzati – L'ingegnere (2014, miniserialas)
* Il bosco (2015, miniserialas)
* In Treatment 3 (2017, serialas)
* Rosy Abate - La serie (2017, serialas)

## Apdovanijimai
* Golden Graals (nominacija) – geriausia komedijos aktorė (2010), geriausia dramos aktorė (2013)
* Kineo apdovanojimas (nominacija) – geriausia antrojo plano aktorė (2018)

## Nuorodos

* IMDb profilis
Mirėlis

**Mirėlis** – ežeras Lietuvoje, Utenos rajone, 6,5 km į pietryčius nuo Tauragnų, Tauragno ežero pietrytinėje pakrantėje, Sėlės miške. Ežero ilgis iš šiaurės vakarų į pietus – 0,45 km, plotis – iki 0,19 km. Altitudė 164,8 m. Krantai žemi, pelkėti. Kranto linija vingiuota. Pakrantės kalvotos, ištisai apaugę medžiais ir krūmais. Ežeras nenutekantis, gausiai užžėlęs vandens augalais, užankantis, priklauso Tauragno ežero baseinui. Kiek atokiau į vakarus įsikūręs Sėlės kaimas, stūkso Sėlos piliakalnis.

## Šaltiniai
Laura Chiatti

**Laura Chiatti** (g. 1982 m. liepos 15 d. Perudža) – italų aktorė ir dainininkė, buvusi „Miss Teen Europe“ (1996).

## Apdovanojimai

* Flaiano apdovanojimas – geriausia aktorė (2009)
* Ciak d'oro (nominacija) – geriausia antrojo plano aktorė (2007)
* Globo d'oro (nominacija) – geriausia aktorė (2013)
* Golden Graals (nominacija) – geriausia komedijos aktorė (2011)
* Nastro d'argento (nominacija) – geriausia aktorė (2007, 2013), geriausia daina (2007, 2009, 2013)
* Kineo apdovanojimas – geriausia aktorė (2007)
* Kineo apdovanojimas (nominacija) – geriausia aktorė (2008), geriausia antrojo plano aktorė (2012)

## Filmografija
* Laura non c'è (1998)
* Vacanze sulla neve (1999)
* Pazzo d'amore (1999)
* Via del Corso (2000)
* Passo a due (2005)
* Mai + come prima (2005)
* L'amico di famiglia (2006)
* A casa nostra (2006)
* Ho voglia di te (2007)
* Il mattino ha l'oro in bocca (2008)
* Iago (2009)
* Il caso dell'infedele Klara (2009)
* Gli amici del bar Margherita (2009)
* Baarìa (2009)
* Io, loro e Lara (2009)
* Somewhere (2010)
* Manuale d'amore 3 (2011)
* Fontanos aikštė (2012)
* Il peggior Natale della mia vita (2012)
* Il volto di un'altra (2013)
* Pane e burlesque (2014)
* Io che amo solo te (2015)
* Il professor Cenerentolo (2015)
* La cena di Natale (2016)
* Un'avventura (2019)
* Mergvakaris (2021)

## Nuorodos

* IMDb profilis
* Oficiali svetainė
Miškinis (Utenos r., Daugailių sen.)

**Miškinis** arba **Plentauka** – ežeras Lietuvoje, Utenos rajone, 3,5 km į šiaurės vakarus nuo Daugailių, Bajoriškių miške. Ežero ilgis iš šiaurės į pietus – 0,16 km, plotis – iki 0,08 km. Altitudė 143,8 m. Krantai žemi, plačiai užpelkėję – ežerą supa ~ 3 ha dydžio Bajoriškių pelkė. Šiaurės rytuose išteka upeliukas link Indrajų ežero (Šventosios upės baseinas).

## Šaltiniai
Vokietijos Togolandas

**Vokietijos Togolandas** () buvo vakarų Afrikos teritorija, kuri priklausė Vokietijai nuo 1884 m. iki 1916 m. Po Pirmojo pasaulinio karo kraštas buvo padalintas tarp Prancūzijos, kuriai atiteko didžioji dalis (dabartinis Togas), o kita dalis teko Britų karūnai, o šiuo metu tai dalis Ganos.

## Istorija
Kolonija buvo įsteigta Europos kolonizacijos Afrikoje laikotarpio pabaigoje, paprastai žinoma kaip „Afrika“. 1884 m. Įsteigti du atskiri protektoratai.

1884 m. vasario mėn. Aneho miesto vadai buvo pagrobti vokiečių kareivių ir priversti pasirašyti apsaugos sutartį su vokiečiais. Lomės regione vokiečių tyrinėtojas, gydytojas, imperinis konsulas ir Vakarų Afrikos komisaras Gustavas Nachtigalas buvo varomoji jėga kuriant Vakarų Afrikos Togolando kolonijas bei Kamerūną.

1884 m. liepos 5 d. Nachtigalas pasirašė sutartį su vietiniu vyresniuoju Mlapa III, kuriame paskelbė apie Vokietijos protektoratą, kuri apėmė per teritorijas pagal Vergų krantą, Benino pakrantėse. Pirmą kartą Afrikos žemyne ​​buvo pakelta Vokietijos imperijos vėliava.

Bendras Vokietijos pareigūnų skaičius kolonijoje 1890 m. buvo tik 12 asmenų. Vėliau kolonija plėtėsi, buvo steigiamos kavos bei medvilnės plantacijos. Kolonijiniai pareigūnai rūpinosi kelių ir tiltų statyba, nutiestos trys geležinkelio linijos iš sostinės Lomės: 1905 m. pagal pakrantę iki Aneho, ​​1907 m. Palimės (dabartinė Kpalimė), o iki 1911 m. – ilgiausią liniją „Hinterlandbahn“.

1895 m. Sostinėje Lomėje gyveno 31 vokietis ir 2084 vietos gyventojai. Iki 1913 m. miestas išaugo iki 7042 žmonių, o visa kolonija turėjo 316 vokiečių, iš jų 61 moterį ir 14 vaikų.

1914 m. Togolande buvo tik policijos pareigūnai ir britų bei prancūzų kariuomenės be vargo užėmė šią teritoriją. Vokiečiai dar bandė siųsti karius į vakarų Afriką, bet patyrė pralaimėjimą. Pasibaigus karui prasidėjo krašto dalybos. Didžioji dalis atiteko prancūzams. Prancūzijos valdomas regionas tapo nepriklausoma Togo Respublika 1960 m. Buvusi britų administracinė sritis buvo prijungta prie Ganos 1957 m.

## Sostinės
* Bagida (1884–1887 m.)
* Sebeabas (1887–1897 m.)
* Lomė (1897–1916 m.)

## Galerija

File:Togo_Deutsches_Koloniallexikon,_Verlag_von_Quelle_%26_Meyer_Leipzig.jpg|1915 m. teritorija
File:Togoland.svg|Žalsva spalva – britų Togas; purpurinė – prancūzų


## Nuorodos
* Map of Togoland 
* Proposed flag of Togoland
Vokietijos Kamerūnas

**Vokietijos Kamerūnas** () buvo centrinės Afrikos teritorija, kuri nuo 1884 m. priklausė Vokietijai.

## Istorija

Pirmąjį Vokietijos prekybos tašką Dualos rajone Kamerūno upės deltoje (dabartinė Wouri upės delta) 1868 m. Įsteigė Hamburgo prekybos bendrovė C. Woermann. Įmonės agentas Gabone, Johannes Thormählen, išplėtė veiklą į Kamerūno upės deltą. 1874 m. vokiečiai įkūrė įmonę Jantzen & Thormählen.

Abi bendrovės išplėtė laivybą su savo burlaiviais ir garlaiviais, atidarė reguliaraus keleivių ir krovinių vežimo paslaugas tarp Hamburgo, Vokietijos ir Dualos. Verslo įmonės gavo pradėjo sistemingą veiklą, čia radosi kavos, bananų plantacijos. Vokietija buvo suinteresuota Kamerūno žemės ūkio galimybėmis. Didžiosios Vokietijos prekybos bendrovės („Woermann“, „Jantzen und Thoermalen“) ir koncesijos bendrovės („Sudkamerun Gesellschaft“, „Nord-West Kamerun Gesellschaft“) įsitvirtino kolonijoje. 

1907 m. Pradėjęs dirbti Vokietijos Kamerūno gubernatorius Teodoras Zaicas pasisakė už Prancūzijos Kongo teritorijų įsigijimą. Vokiečiai norėjo užimti teritorijas į rytus nuo Kamerūno, ir pasiekti Kongo upę, kuri būtų tapusi pagrindiniu susisiekimo keliu.

Prancūzija ir Vokietija 1911 m. lapkričio 4 d. pasirašė Feso sutartį. Prancūzija sutiko perleisti dalį Prancūzijos Kongo Vokietijos naudai, mainais į tai, kad vokiečiai atsisakytų pretenzijų į Maroką. Vokiečiams teko teritorija šiaurės rytų Kamerūne tarp Logonės ir Šario upių. Kamerūno kolonija išaugo nuo 465 000 km² iki 760 000 km². Tuo metu Otas Gleimas buvo Kamerūno gubernatorius. Išplėstinė kolonija tapo žinoma kaip Didysis Kamerūnas.

Pirmojo pasaulinio karo metu Prancūzija norėjo atgauti teritorijas. 1916 m. Prancūzija ir jos sąjungininkai britai ir belgai užėmė teritorijas po Vokietijos pajėgų pralaimėjimo Vakarų Afrikoje.

Prancūzija ėmė kontroliuoti Kamerūną turėdama Tautų lygos mandatą. 

Prancūzijos Kamerūnui atgavus nepriklausomybę 1960 m. sausį, Britų Kamerūnas taip pat pradėjo siekti nepriklausomybės. 1961 m. vasarį šiaurinės sritys, kuriose vyravo musulmonai prisijungė prie Nigerijos, pietinės prie Kamerūno.

## Nuorodos
* numismondo.net